**NÁRODNÁ RADA SLOVENSKEJ REPUBLIKY**

 **IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1968/2009

**1272a**

### S p o l o č n á s p r á v a

**výborov Národnej rady Slovenskej republiky o prerokovaní Súhrnnej správy o stave rodovej rovnosti a o činnosti Rady vlády Slovenskej republiky pre rodovú rovnosť (tlač 1272)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Predseda Národnej rady Slovenskej republiky svojím rozhodnutím z 12. októbra 2009 č. 1314 pridelil Súhrnnú správu o stave rodovej rovnosti a o činnosti Rady vlády Slovenskej republiky pre rodovú rovnosť (tlač 1272) na prerokovanie Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre ľudské práva, národnosti a postavenie žien ako gestorskému výboru, ktorý podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

I.

 Uvedené výbory v súlade s citovaným rozhodnutím predsedu Národnej rady Slovenskej republiky Súhrnnú správu o stave rodovej rovnosti a o činnosti Rady vlády Slovenskej republiky pre rodovú rovnosť (tlač 1272) prerokovali v určenej lehote s nasledovným výsledkom:

* Výbor Národnej rady Slovenskej republiky pre sociálne veci a bývanie uznesením z 26. novembra 2009 č. 301 odporúčal Národnej rade Slovenskej republiky Súhrnnú správu o stave rodovej rovnosti a o činnosti Rady vlády Slovenskej republiky pre rodovú rovnosť zobrať na vedomie,
* Výbor NR SR pre ľudské práva, národnosti a postavenie žien uznesením z 26. novembra 2009 č. 238 taktiež odporúčal, aby Národná rada Slovenskej republiky zobrala uvedenú súhrnnú správu ma vedomie.

**II.**

Na základe stanovísk výborov uvedených v časti I. spoločnej správy gestorský výbor

**odporúča**

Národnej rade Slovenskej republiky

**zobrať na vedomie**

Súhrnnú správu o stave rodovej rovnosti a o činnosti Rady vlády Slovenskej republiky pre rodovú rovnosť.

Spoločná správa výborov o prerokovaní uvedeného materiálu bola schválená uznesením gestorského výboru z 1. decembra 2009 č. 243. Týmto uznesením výbor zároveň poveril spoločnú spravodajkyňu výborov Emíliu Müllerovú, aby podala správu o výsledku prerokovania vo výboroch a predložila návrh na uznesenie Národnej rady Slovenskej republiky.

Bratislava 1. decembra 2009

József Berényi v. r.

predseda Výboru Národnej rady Slovenskej republiky pre ľudské práva, národnosti a postavenie žien

N Á R O D N Á R A D A  S L O V E N S K E J R E P U B L I K Y

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. 1968/2009

NÁVRH

U Z N E S E N I E

N Á R O D N E J R A D Y S L O V E N S K E J R E P U B L I K Y

z .... decembra 2009

k Súhrnnej správe o stave rodovej rovnosti a o činnosti Rady vlády Slovenskej republiky pre rodovú rovnosť (tlač 1272)

**Národná rada Slovenskej republiky**

berie na vedomie

Súhrnnú správu o stave rodovej rovnosti a o činnosti Rady vlády Slovenskej republiky pre rodovú rovnosť.